*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*4. számú előterjesztés*

Bátaszék Város Önkormányzata Képviselő-testületének 2018. január 31-én,

16,00 órakor megtartandó ülésére

*az EVANDI-MED Egészségügyi és Szolgáltató Kft-vel a háziorvosi tevékenység ellátására kötött
feladat-ellátási szerződés módosítása*

|  |
| --- |
| **Előterjesztő:** Dr. Bozsolik Róbertpolgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Szociális Bizottság: 2018. 01. 30.Pénzügyi és Gazdasági Bizottság: 2018. 01. 30. |

**Tisztelt Képviselő-testület!**

Önkormányzatunk az EVANDI-MED Egészségügyi és Szolgáltató Kft.-vel (7100 Szekszárd, Csaba u. 13. I/4., képviseli : dr. Pató András) 2018. január 1-jétől öt évre szóló, területi ellátási kötelezettséggel végzett háziorvosi tevékenységre vonatkozó feladat-ellátási szerződést kötött, melyet a képviselő-testület a novemberi testületi ülésen hagyott jóvá.

A feladat-ellátási szerződést a háziorvos benyújtotta az Egészségbiztosítási Pénztárhoz (EP), ahol – jogszabályra és az EP által megkért kormányhivatali állásfoglalásra hivatkozva – kérték az ellátásban részt vevő asszisztens megnevezését is, ami tartalmazza az érintett személyi adatait is.

Az önálló orvosi tevékenységről szóló 2000. évi II. törvény (Öotv.) 2/B. § (1) bekezdése tartalmazza a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés kötelező tartalmi elemeit. A hivatkozott jogszabályhely g) pontja szerint **a szerződésnek tartalmaznia kell az ellátás nyújtásában részt vevő egészségügyi szakdolgozókra vonatkozó rendelkezéseket,** míg az Öotv. végrehatásáról szóló 313/2011.(XII.23.) Korm. rendelet 1. melléklet 8. pontja alapján szükséges **a szakdolgozó megnevezése is**, ezért javasolnánk a feladat-ellátási szerződés 16. pontjának módosítását.

Kérem a tisztelt képviselő-testületet, az előterjesztés szíveskedjen megtárgyalni, és az alábbi határozati javaslat elfogadásával a feladat-ellátási szerződés módosítását jóváhagyni.

**H a t á r o z a t i j a v a s l a t :**

**háziorvosi tevékenység ellátására az EVANDI-MED Egészségügyi és Szolgáltató Kft.-vel kötendő feladat-ellátási szerződés I. módosítására**

Bátaszék Város Önkormányzatának Képviselő-testülete

1. az önálló orvosi tevékenységről szóló 2000. évi II. törvény 2/B. §-ában*,* valamint az önálló orvosi tevékenységről szóló 2000. évi II. törvény végrehajtásáról szóló 313/2011.(XII.23.) Korm. rendelet 1. mellékletében foglaltakra az EVANDI-MED Egészségügyi és Szolgáltató Kft-vel (7100 Szekszárd, Csaba u. 13. I/4., képviseli: dr. Pató András) a háziorvosi tevékenység ellátására *2018. január 1-jétől 2022. december 31-éig* kötött feladat-ellátási szerződés I. módosítását – a határozat melléklete szerinti tartalommal – jóváhagyja;
2. felhatalmazza a város polgármesterét az a.) pontban meghatározott szerződés aláírására,

*Határidő:* 2018. február 5.

*Felelős:* dr. Bozsolik Róbert polgármester

(a szerződés aláírásáért)

 Takácsné Gehring Mária aljegyző

 (a határozatok megküldéséért)

*Határozatról értesül:* dr. Pató András

 Bátaszéki KÖH pénzügyi iroda

 irattár

**FELADAT-ELLÁTÁSI SZERZŐDÉS I. módosítása**

**háziorvosi tevékenység ellátására [[1]](#footnote-1)**

mely létrejött egyrészről ***Bátaszék Város Önkormányzata*** (7140 Bátaszék, Szabadság u. 4., képviseli: ***dr. Bozsolik Róbert*** polgármester) - mint Megbízó -, másrészről ***az „EVANDI-MED” Egészségügyi és Szolgáltató Kft.*** (7100 Szekszárd, Csaba u. 13. I/4., képviseli: dr. Pató András Péter) - mint Megbízott - között az alábbi feltételekkel:

**I. Előzmények**

Szerződő felek területi ellátási kötelezettséggel végzett háziorvosi ellátás tárgyában 2018. január 1. napjától 2022. december 31. napjáig szóló feladat-ellátási szerződést kötöttek, melyet Bátaszék Város Önkormányzatának Képviselő-testülete a 300/2017.(XI.29.) önkormányzati határozatával hagyott jóvá. Ezen szerződést felek az alábbiak szerint módosítják:

**II. Módosítás**

* 1. Az eredeti szerződés 16. pontjában szereplő „Megbízott a háziorvosi feladatokat az általa alkalmazott személy közreműködésével látja el” szövegrész helyébe a következő rendelkezés lép:

„Megbízott a háziorvosi feladatokat az általa alkalmazott Ginder Anikó (szül.: Ginder Anikó, …………………………..., an.: ……………………………..) ……………………………. szám alatti lakos közreműködésével látja el.”

* 1. Az eredeti szerződés módosítással nem érintett részei változatlan formában hatályban maradnak.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2018. ……………………………………………

 **Dr. Bozsolik Róbert Dr. Pató András**

 polgármester háziorvos

 Bátaszék Város Önkormányzat EVANDI-MED Kft.

 Megbízó Megbízott

Jogi ellenjegyző:

**Kondriczné dr. Varga Erzsébet**

jegyző

**FELADAT-ELLÁTÁSI SZERZŐDÉS**

**háziorvosi tevékenység ellátására [[2]](#footnote-2)**

(egységes szerkezetbe foglalva)

mely létrejött egyrészről ***Bátaszék Város Önkormányzata*** (7140 Bátaszék, Szabadság u. 4., képviseli: ***dr. Bozsolik Róbert*** polgármester) - mint Megbízó -, másrészről ***az „EVANDI-MED” Egészségügyi és Szolgáltató Kft.*** (7100 Szekszárd, Csaba u. 13. I/4., képviseli: dr. Pató András Péter) - mint Megbízott - között területi ellátási kötelezettséggel végzett **háziorvosi** ellátás tárgyában az alábbi feltételekkel:

1. A tevékenységért felelős, személyes ellátásra kötelezett orvos neve: ***dr. Pató András*** **Péter** (sz.: Szekszárd, 1968. augusztus 27., anyja neve: Nagy Szilvia) 7100 Szekszárd, Csaba u. 13. I/4. szám alatti lakos, ***háziorvostan*** szakorvos, aki tevékenységét területi ellátási kötelezettséggel, praxisjog birtokában végzi.
2. Megbízó megbízza, Megbízott pedig elvállalja Bátaszék városban a háziorvosi feladatokat a finanszírozási alapszerződésben körülírt és az egészségügyi alapellátás körzeteinek meghatározásáról szóló 26/2016.(XII.19.) önkormányzati rendelet 1. mellékletében meghatározott, területi ellátási kötelezettséget magába foglaló III. számú háziorvosi körzet lakossága részére.
3. Megbízott kötelezettséget vállal arra, hogy a háziorvosi feladatokat a mindenkori szakmai követelményeknek megfelelő színvonalon látja el.
4. A háziorvosi ellátás finanszírozására vonatkozó szerződést Megbízott a Nemzeti Egészségbiztosítási Alapkezelővel (továbbiakban: Egészségbiztosítási Pénztár) közvetlenül köti meg. A körzet finanszírozására biztosított összeget Megbízottnak Megbízó teljes egészében átengedi.
5. Megbízott vállalja, hogy az Egészségbiztosítási Pénztártól a háziorvosi teendők ellátására rendelkezésre bocsátott összegből a háziorvosi ellátást a mindenkor hatályos jogszabályi előírásoknak megfelelően biztosítja.
6. Megbízott tudomásul veszi, hogy a háziorvosi feladatok sürgősségi ellátására szervezett központi orvosi ügyeleti szolgálatban köteles részt vennie, az erről szóló külön szerződést jelen szerződéssel egyidejűleg aláírja.
7. Megbízott a háziorvosi feladatok ellátásával kapcsolatos helyettesítéséről saját maga köteles gondoskodni. Legalább 3 napot meghaladó távollétét, illetve a helyettesítő orvos személyét köteles bejelenteni Megbízónak.
8. Megbízó a háziorvosi feladatok ellátása céljából Megbízott térítésmentes használatába adja a Bátaszék, Kossuth u. 54. szám alatti épületben lévő 24 m2 alapterületű rendelőt és asszisztencia helyiséget kizárólagos, a betegváró és a mellékhelyiségeket pedig közös használatra. Megbízottat terheli az ivóvíz- és szennyvíz díj rendelőjére eső része, melyet havonta utólag, a Gondozási Központ által kiállított számla alapján köteles megfizetni, míg a gázfűtés és az elektromos áram költségét Megbízott közvetlenül egyenlíti ki a szolgáltató felé.
9. Megbízó a rendelőben található leltárban felsorolt orvosi műszereket és berendezéseket korábban már Megbízott használatába adta a háziorvosi feladatok ellátása céljából. Megbízott ezen felszerelések használatáért Megbízónak térítést nem fizet.
10. Megbízott felel a műszerek, berendezések, felszerelések (a továbbiakban: eszközök) rendeltetésszerű használatáért. A szükség szerinti javításokat köteles elvégeztetni, és azok költségeit viselni. A kártyapénzből beszerzett eszközök – a pótlás kivételével – Megbízott tulajdonába kerülnek.
11. A külön jogszabályban előírt eszköz minimumfeltételek biztosítása Megbízott feladata, melyhez hozzájárulást Megbízó csak külön megállapodás alapján biztosít.
12. A térítésmentesen használatba adott helyiség meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi a költségek viselésével együtt. A közösen használt helyiségek felújítása, karbantartása Megbízó feladata.
13. Az orvosi tevékenység során keletkezett veszélyes hulladék tárolását és szükség szerinti szállítását Megbízó végzi.
14. A háziorvosi teendők ellátásához szükséges mindennemű - e szerződésben nem részletezett - feltétel megteremtése Megbízott feladata.
15. Megbízott rendelési idejét köteles a városban praxisjoggal rendelkező többi háziorvossal egyeztetni és összehangoltan kialakítani. Ezen rendelési idő megváltozását a Megbízónak köteles bejelenteni. A rendelési időt jelen szerződés függeléke tartalmazza.
16. A háziorvosi teendők ellátásához előírásra kerülő szakképzettség megszerzése saját költségen Megbízott kötelezettsége (az orvos és az asszisztencia esetében is). Megbízott a háziorvosi feladatokat az általa alkalmazott Ginder Anikó (szül.: Ginder Anikó, …………………………..., an.: ……………………………..) ……………………………. szám alatti lakos közreműködésével látja el.[[3]](#footnote-3)
17. Amennyiben Megbízó módosítja a körzethatárokat, és ezzel a Megbízottat kár éri, úgy a Megbízó kártalanítási kötelezettséggel tartozik, melynek mértékét a felek a körzetből kikerült betegek és a praxis éves finanszírozása arányában állapítják meg. Az év közbeni változás esetére a változást megelőző naptári év éves finanszírozását veszik alapul a kártalanítás összegének számításánál.
18. Jelen szerződés határozott időre szól, 2018. január 1-jén lép hatályba és 2022. december 31-éig szól.
19. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott az önálló egészségügyi tevékenység végzésére való jogosultságát bármely okból elveszíti.

A szerződés közös megegyezéssel történő megszüntetésének külön feltétele nincs. Jelen szerződés felmondása vagy megszüntetése automatikusan felmondja, illetve megszünteti a központi háziorvosi ügyeleti szolgálat ellátására kötött megbízási szerződést is.

1. Szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.
2. Szerződő felek rögzítik, hogy jelen szerződés kizárólag csak akkor lép hatályba a 18. pontban meghatározott időponttól, ha Megbízott az illetékes népegészségügyi osztály által kiadott működési engedéllyel rendelkezik.
3. Jelen szerződésben nem szabályozott kérdésekben az önálló orvosi tevékenységről szóló 2000. évi II. törvényben, az egészségügyi alapellátásról szóló 2015. évi CXXIII. törvényben, valamint a Polgári Törvénykönyv és más hatályos jogszabályokban foglalt rendelkezéseit kell alkalmazni.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2017. december 4.

 **Dr. Bozsolik Róbert Dr. Pató András**

 polgármester háziorvos

 Bátaszék Város Önkormányzat EVANDI-MED Kft.

 Megbízó Megbízott

Jogi ellenjegyző:

***Kondriczné dr. Varga Erzsébet***

jegyző

*függelék*

**R e n d e l é s i i d ő**

**Alsónyék**

Hétfő 7,45 órától 9,45 óráig

Kedd 7,45 órától 9,45 óráig

Szerda 7,45 órától 9,45 óráig

Csütörtök 10,00 órától 12,00 óráig

Péntek 7,45 órától 9,45 óráig

**Bátaszék**

Kedd 13,00 órától 16,00 óráig

Csütörtök 7,45 órától 9,45 óráig

**Pörböly**

Hétfő 10,00 órától 12,00 óráig

Szerda 10,00 órától 12,00 óráig

Péntek 10,00 órától 12,00 óráig

1. Bátaszék Város Önkormányzatának Képviselő-testülete a ……………… önk.-i határozatával hagyta jóvá. [↑](#footnote-ref-1)
2. Bátaszék Város Önkormányzatának Képviselő-testülete a 300/2017.(XI.29.) önk.-i határozatával hagyta jóvá. [↑](#footnote-ref-2)
3. a szerződés 16. pontjának második mondata a ……………………………… önk-i határozatával megállapított szöveg. Hatályos: 2018. február 1-jétől [↑](#footnote-ref-3)